Liafaring (Hochdaitsch: Liefering) is a Stodteil im Nordwestn vo da Låndeshauptstod Soizburg. Begrenzt wird da gschlossane Stodteil (Siadlungsraum) Liafaring im Südostn vo da Glan und 'm Glankanal, im Südwestn büidt de Båhlinie Soizburg-Minga d' Grenz und im Nordwestn de Saaloch. Im Ostn begrenzt d' Soizoch 'n Stodteil. Da Siadlungskern vo Liafaring endt dobei am Grearaum um an Müihboch und da Oidglan. Ån den Grearaum schliasst östlich raimlich daitlich trennt d' Soizochseesiadlung å, de eemfois zum Stodteil Liafaring zöiht. In Liafaring leem haid 14.500 Laid. Da Stodteil is domid noch Lehn da bevökarungsreichste Stodteil vo Soizburg.